Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: A rádiózásról és televíziózásról szóló 1996. évi I. törvényben kitűzött öt országos rádió, három földi és két
Paragraph Index: 1087

3. A koncessziós szerződéseket nem mondjuk fel, csak módosítjuk azokat. A közcélú távbeszélő koncesszióval rendelkező szolgáltatók az univerzális szolgáltatás kötelezettjeivé válnának. Az új piacra lépők tevékenységüket szolgáltatási engedély alapján folytatják. A Kormány célja a verseny bevezetésének elősegítése és kiteljesítése a távközlés több területén lehetőleg már 2002-t megelőzően. Első lépésként a távolsági telefon- 1998/42. szám szolgáltatások liberalizációját lehetne előre hozni, amennyiben az érdekelt felek meg tudnak állapodni. A postai szolgáltatások területén a liberalizáció megindult. Liberalizációs politikánk összhangban van a postai szektor EU szintű liberalizációs folyamatával. A postai alapszolgáltatások mellett az egyéb postai szolgáltatásokat az állam részben már ma is, hosszabb távon pedig fokozatosan bővülő mértékben a versenypiaci körülmények megteremtésével biztosítja, míg a hírlappiac már teljesen liberalizált. Magyarországon a belföldi levelek jelenleg 500 gr, egyéb levélpostai küldemények a belföldi és nemzetközi forgalomban 2000 gr súlyhatárig tartoznak a monopólium körébe. Az EU fentiekben hivatkozott 97/67/EK irányelve a posta monopóliuma alá tartozó ún. „fenntartott szolgáltatást” a 350 gr alatti súlyú és a leggyorsabb szabványküldemény díjának ötszörösét meg nem haladó díjú levélpostai küldeményekre korlátozza. Monopólium alá tartozik ezen súlyhatáron belül a nemzetközi levélforgalom és az ún. direct-mail. Mivel a fenntartott szolgáltatási kör korlátozott és átmeneti célja, hogy az egyetemes szolgáltatást ellátó postai szolgáltató számára biztosítsa a forrást az ország egész területét lefedő egyetemes szolgáltatás ellátásához, ennek EU által történő folyamatos szűkítése, illetve későbbi eltörlése növekvő anyagi terhet ró a jogharmonizáció folyamatában a hazai domináns szolgáltatóra. Tekintve, hogy az európai normákhoz való igazodás ezen a területen sem kerülhető meg, a Magyar Posta fentiekből adódó veszteségeinek fedezése állami eszközökkel oldandó meg. E) Árszabályozás

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes